A Mezőfalva és térsége Szennyvízberuházó Önkormányzati Társulás, a „Mezőfalva, Baracs, Nagyvenyim és Kisapostag Szennyvízcsatorna-hálózatának bővítése” tárgyú, KEOP-1.2.0/2F/09-2010-0042 azonosító számú projekt megvalósítására pályázat útján 1.854.476.444 Ft támogatást nyert. A támogató, a Nemzeti Fejlesztési Ügynökség a Társulással 2011. május 19-én írta alá a Támogatási szerződést. Az elmúlt időszakban a szennyvízcsatorna hálózat vezetékrendszere jelentős részben elkészült, melyet az érintett Önkormányzatok használatba kívánnak venni.

A projekt megvalósítása gördülékenyen halad a vállalásoknak megfelelő ütemezéssel. A Közreműködő Szervezet a Társulás székhelyén három alkalommal tartott 2012.10.16-án, 2013.06.11-én és 2013.12.10-én helyszíni ellenőrzést, melynek során vizsgálták a projekt műszaki és pénzügyi előrehaladását. Az ellenőrzések fennakadások nélkül lezajlottak, a rendelkezésre álló dokumentumokat rendben találták és a közbeszerzési eljárások lefolytatását is szabályszerűnek ítélték meg.

A projekt teljes költségvetése 2.333.020.000 Ft volt, ám a sikeres közbeszerzési eljárások lefolytatásának és a tiszta versenynek köszönhetően 640.000.000 Ft maradványösszeg keletkezett.

A projekt pénzügyi előrehaladása 75%-os, ami azt jelenti, hogy eddig 1.177.070.022 Ft került kifizetésre a projekt megvalósítói számára, így elmondható, hogy a pénzügyi elszámolás rendezett.

A projekt megvalósítása során folyamatos a lakosság tájékoztatása, eddig 9 db (Mezőfalva: 2 db; Baracs: 2 db; Nagyvenyim: 2 db;. Kisapostag: 3 db) Lakossági Fórum került megrendezésre, valamit a Társulás csatorna-beruházási honlapján és a települési önkormányzatok honlapján is folyamatos az információáramlás a lakosok felé.

SAJTÓKÖZLEMÉNY

KEOP-1.2.0/2F/09-2010-0042

MEZŐFALVA, BARACS, NAGYVENYIM ÉS

Kisapostag szennyvízcsatorna-hálózatának bővítése

Rész-Műszaki átadás

2014.03.19.